नीलम को 17 वर्ष बाद मां से मिली आज्ञा, 8 को लेंगी दीक्षा
जैनधर्मावलंबियों की तीर्थ स्थली जैसलमेर में कुमारी नीलम चोरड़िया की भागवती दीक्षा की तैयारियां जोर शोर से की जा रही है। दीक्षा कार्यक्रम के मीडिया प्रभारी मनोज जिंदानी ने बताया कि नीलम चोरड़िया 8 मार्च को सांसारिक बंधनों को त्यागकर संयम पथ अंगीकार करेगी। 6 से 8 मार्च तक तीन दिन चलने वाली धार्मिक कार्यक्रमों को भव्य ऐतिहासिक रूप देने के लिए तैयारियां की जा रही है।
कुमारी चौरड़िया की भागवती दीक्षा को यादगार ऐतिहासिक बनाने के लिए तीन दिन तक विविध धार्मिक कार्यक्रमों का आयोजन किया जाएगा। 6 मार्च को प्रभातिया वर्धमान शक्रसतव, महापूजन, मेहंदी रस्म, कुमारपाल महाराजा की आरती का आयोजन किया जाएगा। 7 मार्च को वर्षीदान का भव्य वरघोड़ा का आयोजन किया जाएगा जो शहर के मुख्य मार्गों से होकर गुजरेगा। जिसके पश्चात पंचकल्याणक पूजा, विदाई समारोह का आयोजन किया जाएगा। 8 मार्च को कुमारी चौरड़िया की दीक्षा विधि का कार्यक्रम जैन भवन में आयोजित किया जाएगा।
एम कॉम, एम जैन दर्शन पोस्ट ग्रेजुएशन की डबल डिग्री हासिल करने वाली 32 वर्षीय जैसलमेर निवासी नीलम चौरड़िया के पास इवेंट मैनेजमेंट की भी डिग्री है। गुरु माता जिनेंद्र प्रभा के सान्निध्य में 17 साल बाद सफेद वस्त्र धारण कर दीक्षा ग्रहण करेगी। नीलम का जन्म 1984 को कवींद्र-उषा चौरड़िया के घर जैसलमेर में दूसरी पुत्री के रूप में हुआ। माता-पिता की धार्मिक प्रवृति के कारण बाल्यावस्था से दोनों बहनों में धर्म के प्रति रुचि रही हैं। साध्वी जिनेन्द्र प्रभा मैत्री प्रभा जीवन में नित्य मंदिर देवदर्शन रात्रि भोजन त्याग जैसे नियमों से प्रेरित करते रहे। संतों के सान्निध्य से नीलम का रुझान संयम पंथ पर जाने का होने लगा। अपनी भावना को माता-पिता के समक्ष जाहिर कर दीक्षा की आज्ञा मांगी, लेकिन छोटी बेटी को अपने मोह से अलग नहीं कर सके। कुछ समय बाद पिता के देहांत के बाद पूरे परिवार की जिम्मेदारी उठायी और अपनी माता को अपने जीवन काल में दीक्षा देने का आग्रह करती रही। आखिरकार नीलम के आत्मबल के आगे 17 वर्ष बाद मां ने दीक्षा की आज्ञा दी।
दीक्षा कार्यक्रम
hin_Deva hin_Deva hin_Deva hin_Deva mai_Deva